Document ID: 32013R1215

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1215/2013 ΤΗΣ ΕΠΙΤΡΟΠΉΣ
της 28ης Νοεμβρίου 2013
για την τροποποίηση του κανονισμού (ΕΚ) αριθ. 32/2000 του Συμβουλίου όσον αφορά την παράταση της ισχύος των ενωσιακών δασμολογικών ποσοστώσεων για τα προϊόντα από γιούτα και από κοκκοφοίνικα
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 32/2000 του Συμβουλίου, της 17ης Δεκεμβρίου 1999, σχετικά με το άνοιγμα και τον τρόπο διαχείρισης των παγιωμένων στη Γενική Συμφωνία Δασμών και Εμπορίου (GATT) κοινοτικών δασμολογικών ποσοστώσεων, και ορισμένων άλλων κοινοτικών δασμολογικών ποσοστώσεων, καθώς και με τον καθορισμό της μεθόδου τροποποίησης ή προσαρμογής των εν λόγω ποσοστώσεων και σχετικά με την κατάργηση του κανονισμού (ΕΚ) αριθ. 1808/95 (1), και ιδίως το άρθρο 9 παράγραφος 1 στοιχείο β) δεύτερη περίπτωση,
Εκτιμώντας τα ακόλουθα:
(1)
Το 1971 η Ένωση καθιέρωσε δασμολογικές προτιμήσεις για τα προϊόντα από γιούτα και από κοκοφοίνικα, καταγωγής ορισμένων αναπτυσσόμενων χωρών, σύμφωνα με την προσφορά που υπέβαλε στο πλαίσιο της διάσκεψης των Ηνωμένων Εθνών για το εμπόριο και την ανάπτυξη (Unctad) και παράλληλα με το δικό της σύστημα γενικευμένων προτιμήσεων (ΣΓΠ). Οι προτιμήσεις αυτές έλαβαν τη μορφή σταδιακής μείωσης των δασμών του κοινού δασμολογίου και, από το 1978 έως τις 31 Δεκεμβρίου 1994, πλήρους αναστολής των δασμών.
(2)
Μετά την έναρξη ισχύος του ΣΓΠ, το 1995, η Ένωση προέβη, παράλληλα με την GATT, στο άνοιγμα αυτόνομων ενωσιακών δασμολογικών ποσοστώσεων με μηδενικό δασμό για ορισμένες ποσότητες προϊόντων από γιούτα και κοκοφοίνικα. Η ισχύς των δασμολογικών ποσοστώσεων που ανοίχθηκαν για τα προϊόντα αυτά με τον κανονισμό (ΕΚ) αριθ. 32/2000 παρατάθηκε έως τις 31 Δεκεμβρίου 2013 με τον εκτελεστικό κανονισμό (ΕΕ) αριθ. 17/2012 της Επιτροπής (2).
(3)
Δεδομένου ότι από την 1η Ιανουαρίου 2014 έως τις 31 Δεκεμβρίου 2023 θα εφαρμοστεί νέο ΣΓΠ δυνάμει του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου (3), το καθεστώς δασμολογικών ποσοστώσεων για τα προϊόντα από γιούτα και από κοκοφοίνικα θα πρέπει να παραταθεί ανάλογα.
(4)
Ο κανονισμός (ΕΚ) αριθ. 32/2000 θα πρέπει, συνεπώς, να τροποποιηθεί αναλόγως.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η πέμπτη στήλη («Περίοδος ποσόστωσης») του πίνακα του παραρτήματος III του κανονισμού (ΕΚ) αριθ. 32/2000 τροποποιείται ως εξής:
1)
το κείμενο που αντιστοιχεί στον αύξοντα αριθμό 09.0107 αντικαθίσταται από το ακόλουθο κείμενο:
«από την 1η Ιανουαρίου έως τις 31 Δεκεμβρίου εκάστου έτους μέχρι τις 31 Δεκεμβρίου 2023»·
2)
το κείμενο που αντιστοιχεί στον αύξοντα αριθμό 09.0109 αντικαθίσταται από το ακόλουθο κείμενο:
«από την 1η Ιανουαρίου έως τις 31 Δεκεμβρίου εκάστου έτους μέχρι τις 31 Δεκεμβρίου 2023»·
3)
το κείμενο που αντιστοιχεί στον αύξοντα αριθμό 09.0111 αντικαθίσταται από το ακόλουθο κείμενο:
«από την 1η Ιανουαρίου έως τις 31 Δεκεμβρίου εκάστου έτους μέχρι τις 31 Δεκεμβρίου 2023».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2014.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Νοεμβρίου 2013.

Labels: 3
17
1